25.5.2023.
HR
Službeni list Europske unije
L 137/61
142.
Kako bi zaključila da pomoć pridonosi povećanju razine IRI-ja u Uniji, Komisija uzima u obzir ne samo neto povećanje istraživanja i razvoja i inovacija koje provodi poduzetnik nego i doprinos potpore ukupnom povećanju potrošnje za IRI u predmetnom sektoru, povećanje prekograničnih aktivnosti u području IRI-ja u Uniji te poboljšanje situacije u Uniji u vezi s IRI-jem u međunarodnom kontekstu.
Zauzima se pozitivan stav prema mjerama potpore za koje je predviđena javno dostupna ex post evaluacija pozitivnih učinaka.
3.2.6.2.
U sp or ed b a pozi t i v n i h i n e gati vni h u či na ka potp or e
143.
Konačno, Komisija će usporediti utvrđene negativne učinke mjere potpore u smislu narušavanja tržišnog natjecanja i učinka na trgovinu među državama članicama (vidjeti odjeljke od 3.2.1. do 3.2.5.) s pozitivnim učincima planirane potpore (vidjeti odjeljak 3.2.6.1.) na razvoj ekonomskih djelatnosti i gospodarstva ili društva Unije, ili oboje, te donijeti zaključak o spojivosti mjere potpore s unutarnjim tržištem samo ako su pozitivni učinci veći od negativnih.
144.
Ako se predloženom mjerom potpore ne uklanja jasno utvrđen tržišni nedostatak na primjeren i razmjeran način, negativni učinci narušavanja tržišnog natjecanja obično će biti veći od pozitivnih učinaka mjere pa je vjerojatno da će Komisija zaključiti da je predložena mjera nespojiva.
145.
U odnosu na ukupnu bilancu određenih kategorija programâ potpora može se primijeniti zahtjev ex post evaluacije iz odjeljka 4.
U takvim slučajevima Komisija može ograničiti trajanje tih programa na četiri godine ili kraće s mogućnošću ponovne prijave njihova produljivanja nakon toga.
4.
Evaluacija
146.
Kako bi se dodatno ograničilo narušavanje tržišnog natjecanja i trgovine, Komisija može zahtijevati da se programi potpore iz točke 147. podvrgnu ex post evaluaciji.
Evaluacija će se provoditi za programe u kojima je mogućnost narušavanja tržišnog natjecanja i trgovine posebno velika, tj. u kojima postoji rizik od znatnog ograničavanja ili narušavanja tržišnog natjecanja ako se provedba ne preispita pravodobno.
147.
Ex post evaluacija može biti potrebna za programe s velikim proračunom za potporu ili programe s novim obilježjima ili u slučajevima u kojima su predviđene znatne promjene na tržištu, promjene tehnologije ili regulatorne promjene.
Evaluacija će u svakom slučaju biti obvezna za programe čiji proračun državnih potpora ili obračunani rashodi premašuju 150 milijuna EUR u bilo kojoj godini ili 750 milijuna EUR za vrijeme ukupnog trajanja programa, tj. ukupnog trajanja predmetnog programa i svih prethodnih programa kojima je obuhvaćen sličan cilj i zemljopisno područje, počevši od 1. siječnja 2022.
S obzirom na ciljeve evaluacije, kako bi se izbjeglo nerazmjerno opterećenje za države članice, ex post evaluacije obvezne su samo za programe potpore čije je ukupno trajanje dulje od tri godine, počevši od 1. siječnja 2022.
148.
Od zahtjeva za ex post evaluaciju može se odstupiti za program potpore koji je izravni nasljednik programa koji obuhvaća sličan cilj i zemljopisno područje i za koji je provedena evaluacija te je za njega podneseno završno izvješće o evaluaciji u skladu s planom evaluacije koji je odobrila Komisija u kojem nisu utvrđeni negativni nalazi.
Ako završno izvješće o evaluaciji programa nije u skladu s odobrenim planom evaluacije, program se mora odmah suspendirati.
149.
Evaluacijom bi se trebalo provjeriti jesu li ostvarene pretpostavke i uvjeti na kojima se temelji spojivost programa, posebno nužnost i učinkovitost mjere potpore s obzirom na njezine opće i posebne ciljeve.
Treba ocijeniti i učinak programa na tržišno natjecanje i trgovinu.